“Мая педагагічная дзейнасць грунтуецца на класічным уроку, які дае аснову для далейшага развіцця. Цяпер працую па стратэгіі актыўнай ацэнкі, з’яўляюся ментарам на дыстанцыйных курсах. Мне падабаецца адкрытасць гэтай стратэгіі. Мае вучні заўсёды ведаюць, пра што я буду пытацца, што буду правяраць на наступным уроку. Яны ведаюць каляндар кантрольных і праверачных работ. У выніку ў іх няма страху перад невядомасцю. Усе ведаюць крытэрыі ацэнкі, якія лёгка суадносяцца з узроўнем падрыхтаванасці вучняў. Усё зразумела і празрыста, таму кожны навучэнец спакойна і ўпэўнена рушыць па сваім адукацыйным маршруце. Дарэчы, нізкіх адзнак не стаўлю: адзнака вучня — гэта адзнака і настаўніка, якая дэманструе яго педагагічныя здольнасці.